Selk Nor

Selk Nor (dansk) eller Selker Noor (tysk) er en sjø beliggende i Sydslesvig i nærheten av Schleswig i den tyske delstaten Schleswig-Holstein. Sjøen er forbundet med Haddeby Nor og dermed med Slien. Sjøens maksimale dybde er 5,2 m. Den største del av innsjøen hører til Selk kommune, den sørligste til Fartorp kommune. I nærheten av Selk Nor finnes Hedeby og Dannevirke. Ved vadestedet mellom Selk Nor og Haddeby Nor ble den store Sigtryggsteinen funnet i 1797, en av runesteinene fra Hedeby. Referanser